Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: tõkepiacról szóló 2001. évi CXX. törvény és
Paragraph Index: 56

7. Fogalmak Az alábbiakban közölt fogalmak az adatszolgáltatásra vonatkozó táblázatokra, valamint a kitöltési útmutatóra érvényesek. Adós: a jelentésekben adósnak kell tekinteni azokat az ügyfeleket, akiknél a Hpt. szerint a nagykockázat, belsõ és kapcsolódó hitelek tekintetében a pénzügyi vállalkozás kockázatot vállal. Állampapír: a Tpt. 5. § (1) bekezdés 5. pontja szerint meghatározott a magyar vagy a külföldi állam, illetve az MNB által kibocsátott hitelviszonyt megtestesítõ értékpapír. Átvezetési számla: a pénzeszközökkel kapcsolatos számlák egymás közötti forgalmában az ellenszámla helyettesítõje. Az Szkr. szerint az átvezetési számla állománya a pénzeszközállomány része. (A hitelintézeteknél különbözõ néven vezetett egyéb átvezetési, elszámolási, technikai stb. számlák állományát egyenlegük jellegének megfelelõen az egyéb aktív, illetve passzív elszámolások között – a megfelelõ szektorban, illetve ha nem eldönthetõ, akkor az „Egyéb” sorokban – kell kimutatni.) Befektetési jegy: a Tpt. szerint a befektetési alap nevében (javára és terhére) – meghatározott módon és alakszerûséggel – sorozatban kibocsátott, vagyoni és egyéb jogokat biztosító, átruházható értékpapír. Az Szmt.-tõl eltérõen az összes befektetési jegyet a Felügyeleti mérlegben a tulajdoni részesedések között kell kimutatni. Behajthatatlan követelés: az Szmt. 3. § (4) bekezdés

Source: https://magyarkozlony.hu/hivatalos-lapok/3c15b516ea261a8fedf0f3f282e2f0a096f5799b/dokumentumok/c5be2ccb14be17e5b0ea227e0f688206f22528f2/letoltes